CELEX: 32015D0493
Language: hr
Date: 2015-03-17 00:00:00
Title: Odluka Vijeća (EU) 2015/493 od 17. ožujka 2015. o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora središnje banke Latvijas Banka

24.3.2015   
            
            
               HR
            
            
               Službeni list Europske unije
            
            
               L 78/16
            
         ODLUKA VIJEĆA (EU) 2015/493
   od 17. ožujka 2015.
   o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora središnje banke Latvijas Banka
   VIJEĆE EUROPSKE UNIJE,
   uzimajući u obzir Protokol (br. 4) o Statutu Europskog sustava središnjih banaka i Europske središnje banke koji je priložen Ugovoru o Europskoj uniji i Ugovoru o funkcioniranju Europske unije, a posebno njegov članak 27. stavak 1.,
   uzimajući u obzir Preporuku ESB/2015/3 Europske središnje banke od 3. veljače 2015. Vijeću Europske unije o vanjskim revizorima središnje banke Latvijas Banka (1),
   budući da:
   
               (1)
            
            
               Reviziju financijskih izvještaja Europske središnje banke (ESB) i nacionalnih središnjih banaka Eurosustava trebaju obavljati neovisni vanjski revizori koje preporučuje Upravno vijeće ESB-a, a odobrava Vijeće Europske unije.
            
         
               (2)
            
            
               Mandat sadašnjih vanjskih revizora središnje banke Latvijas Banka istekao je nakon revizije za financijsku godinu 2014. Stoga je potrebno imenovati vanjske revizore od financijske godine 2015.
            
         
               (3)
            
            
               Latvijas Banka izabrala je KPMG Baltics SIA za svoje vanjske revizore za financijske godine od 2015. do 2019.
            
         
               (4)
            
            
               Upravno vijeće ESB-a preporučilo je da se KPMG Baltics SIA imenuje vanjskim revizorom središnje banke Latvijas Banka za financijske godine od 2015. do 2019.
            
         
               (5)
            
            
               Primjereno je slijediti preporuku Upravnog vijeća ESB-a te u skladu s tim izmijeniti Odluku Vijeća 1999/70/EZ (2),
            
         DONIJELO JE OVU ODLUKU:
   Članak 1.
   Članak 1. stavak 18. Odluke 1999/70/EZ zamjenjuje se sljedećim:
   
      „18.   KPMG Baltics SIA odobravaju se kao vanjski revizori središnje banke Latvijas Banka za financijske godine od 2015. do 2019.”
   
   Članak 2.
   Ova Odluka stupa na snagu na dan priopćenja.
   Članak 3.
   Ova Odluka upućena je Europskoj središnjoj banci.
   
      Sastavljeno u Bruxellesu 17. ožujka 2015.
      
         
            Za Vijeće
         
         
            Predsjednik
         
         E. RINKĒVIČS
      
   
   
      (1)  SL C 51, 13.2.2015., str. 4.
   
   
      (2)  Odluka Vijeća 1999/70/EZ od 25. siječnja 1999. o vanjskim revizorima nacionalnih središnjih banaka (SL L 22, 29.1.1999., str. 69.).